Պաշտօնական յայտագրի վերջին բաժնով խորհրդաւորութեամբ տեղի ունեցաւ ձեռնարկը յատկանշող մոմավառութիւնը։ 64 հայորդիներ եւ ՀՕՄի մասնաճիւղեր վառեցին իրենց հովանաւորած մոմը, նորանոր նուաճումներ եւ լուսաւոր ապագայ մաղթելով ՀՕՄին։Այնուհետեւ երեկոն խանդավառեց Ալըն Ճի եւ իր նուագախումբը։ Գեղարուեստական ճոխ յայտագրին մաս կազմեց նաեւ հայրենի հիւր երգիչ Անտրէն։ Յաջողութեամբ պսակուած շնորհաւորելի այս ձեռնարկը վերջ գտաւ ուշ գիշերին, մեծապէս խանդավառելով մասնակիցները։